**Техническа спецификация на копирната хартия**

Открита процедура за възлагане на централизирана обществена поръчка за сключване на рамкови споразумения с предмет "Доставка на копирна хартия за нуждите на органи на изпълнителната власт и техните администрации" за срок от 12 месеца.

**I. Общи изисквания към всички продукти:**

Всички предлагани от участниците видове копирна хартия следва да бъдат нови и неупотребявани; да бъдат произведени от качествени материали, осигуряващи нормална и безпроблемна експлоатация за периода на ползването им.

**II. Място и срок на доставка:**

Доставката на копирната хартия ще се извършва по начина и до местата, определени от индивидуалните възложители в договорите, сключени въз основа на рамковото споразумение. Максимално допустимият срок на доставка се определя от индивидуалния възложител.

**III. Етапност:**

В срока на действие на рамковото споразумение отделните индивидуални възложители ще сключват договори съгласно чл. 82, ал.3 от ЗОП за доставка съгласно индивидуалните си нужди.

**IV. Специфични изисквания:**

Участникът в откритата процедура за сключване на РС е задължен да предложи в офертата си всички артикули, изброени в техническата спецификация нерециклирана и рециклирана копирна хартия:

**IV.1.** **нерециклирана копирна хартия формати А4 и А3.** Предложените в офертата артикули трябва да отговарят на изискванията, посочени в настоящата спецификация, както следва:

|  |  |  |
| --- | --- | --- |
| *Копирна хартия НЕРЕЦИКЛИРАНА* | | |
| ***Показател*** | ***Стандарти или еквивалент*** | ***Изискване*** |
| *Формат* |  | *А4/А3* |
| *Маса на единица площ /g/m2* | *БДС EN ISO 536:2012* | *80 ± 3 g/m2* |
| *CIE Белота      D65/10(+UV)* | *БДС ISO 11475:2004* | *Min. 158* |
| *Непрозрачност %* | *БДС ISO 2471:2012* | *Min. 91 %* |
| *Съдържание на влага %* | *БДС EN ISO 287:2009* | *Mах. 5.2 %* |
| *Дебелина /микрометри/* | *БДС EN ISO 534:2012* | *Min.103* |
| *ISO Степен на белота (Яркост)* | *ISO 2470-1 2009* | *Min.95 %* |
|  |  |  |

**IV.2.** Изисквания към техническите показатели на **рециклираната копирна хартия**:

|  |  |  |
| --- | --- | --- |
| *Хартия за копиране 100% РЕЦИКЛИРАНА* | | |
| ***Показател*** | ***Стандарти или еквивалент*** | ***Изискване*** |
| *Формат* |  | *А4/А3* |
| *Маса на единица площ /g/m2* | *БДС EN ISO 536:2012* | *80* *± 3 g/m2* |
| *CIE* *Белота             D65/10(+UV)* | *БДС ISO 11475:2004* | *Min. 90* |
| *Непрозрачност %* | *БДС ISO 2471:2012* | *Min. 90 %* |
| *Съдържание на влага %* | *БДС EN ISO 287:2009* | *Mах. 5.2 %* |
| *Дебелина /микрометри/* | *БДС EN ISO 534:2012* | *Min.103* |
| *ISO Степен на белота (Яркост)* | *ISO 2470-1 2009* | *Min. 70%* |

В СЕВОП в техническото си предложение в Секцията изисквания участникът изтегля приложения Образец 3 към Техническо предложение и в него попълва вида, марката, модела и спецификацията на копирната хартия, която предлага. Участниците доказват съответствието на предлаганата от тях копирна хартия чрез представяне на техническа спецификация на хартията от производителя/информационен лист на продукта, от който да се виждат техническите характеристики на хартията. Участниците прилагат копие от спецификацията на производителя/информационния лист в своето **Техническо предложение в СЕВОП към въпросника Техническо предложение в т.2.1.3 и т.2.1.4 за нерециклираната и рециклираната копирна хартия.**

Заб. **Посочените в Техническото предложение на участника характеристики на предлаганата хартия трябва да съответстват на посочените характеристики в Техническата спецификация на производителя или еквивалентния документ подаден в СЕВОП за доказване на съответствието.** Сертификатите и документите следва да имат превод на български език и да са валидни към датата на провеждане на процедурата.